《乌鹊吟》
宋代·姚勉

鹊噪人所怜，乌啼人所唾。
谓鹊能报喜，谓乌常送祸。
乌啼鹊噪何心然，孰为此者皆其天。
预言祸至使人避，比鹊以乌乌更贤。
欲忠于人反嗔己，喜谀恶直常如此。
君不见九龄去国林甫相，崇侯得君比干死。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。